Case ID: 1003994
Sentence 19: Apellyasiya instansiyası məhkəməsi birinci instansiya məhkəməsinin qətnaməsini ləğv edib, iddia ərizəsini rədd edərkən, iddiaçının cavabdehin oğlu X4 ilə rəsmi nikah əsasında ailə qurmasına, sonuncunun yaşadığı mübahisəli mənzilə gəlin köçməsinə, həmin mənzilə daimi pasport qeydiyyatına alınmasına, sonradan iddiaçının X9la müxtəlif ünvanlarda kirayədə yaşamasına, hətta sonuncunun kirayədə yaşadıqları evdə vəfat etməsinə, iddiaçının son 23 il müddət ərizində mübahisəli mənzildə yaşamamasına, həmin mənzilin mülkiyyətçisi olan cavabdehlə birgə yaşayıb ümumi təsərrüfatı birgə idarə etməməsinə və hazırki iddia tələbləri ilə məhkəməyə müraciət edənədək onun qanunla müəyyən edilmiş ümumi iddia müddətini ötürməsinə və beləliklə də iddia ərizəsini təmin etməklə birinci instansiya məhkəməsinin düzgün nəticəyə gəlməməsinə istinad edib və hüquqi mövqeyini mübahisəli hüquq münasibəti yaranarkən qüvvədə olmuş Mənzil Məcəlləsinin 53, 123-cü maddələrinin, həmçinin Mülki Məcəllənin 73, 77-ci maddələrinin və digər maddi, prosessual hüquq normalarının tələbləri ilə əsaslandırıb.Kassasiya instansiyası məhkəməsi apellyasiya instansiyası məhkəməsinin gəldiyi bu nəticə və hüquqi əsaslandırma ilə razılaşır və hesab edir ki, apellyasiya instansiyası məhkəməsi işə baxarkən maddi və prosessual hüquq normalarının tələblərini hazırki mülki mübahisəyə düzgün tətbiq edib və kassasiya şikayətinin dəlillərinə əsasən iş üzrə apellyasiya instansiyası məhkəməsinin qətnaməsinin kassasiya qaydasında ləğv edilməsi və ya dəyişdirilməsi üçün əsaslar yoxdur.